CELEX: 62021TN0651
Language: lv
Date: 2021-10-07 00:00:00
Title: Lieta T-651/21: Prasība, kas celta 2021. gada 7. oktobrī – Saure/Komisija

29.11.2021   
            
            
               LV
            
            
               Eiropas Savienības Oficiālais Vēstnesis
            
            
               C 481/41
            
         
      Prasība, kas celta 2021. gada 7. oktobrī – Saure/Komisija
      (Lieta T-651/21)
      (2021/C 481/56)
      Tiesvedības valoda – vācu
      
         Lietas dalībnieki
      
      
         Prasītājs: Hans-Wilhelm Saure (Berlīne, Vācija) (pārstāvis: C. Partsch, advokāts)
      
         Atbildētāja: Eiropas Komisija
      
         Prasījumi
      
      Prasītāja prasījumi Vispārējai tiesai ir šādi:
      
                  —
               
               
                  atcelt Komisijas 2021. gada 2. jūnija lēmumu, ar ko noraidīts prasītāja pieteikums ļaut iepazīties ar Komisijas dokumentiem un Komisijas 2021. gada 11. augusta lēmumu, ar ko noraidīts prasītāja pieteikums ļaut iepazīties ar Komisijas dokumentiem, izsniedzot kopijas attiecībā uz visu Komisijas saziņu ar
                  
                              a)
                           
                           
                              uzņēmumu BioNTech SE,
                           
                        
                              b)
                           
                           
                              Vācijas Federālo kanceleju saistībā ar uzņēmumu BioNTech Se un tās izstrādājumiem,
                           
                        
                              c)
                           
                           
                              Vācijas Federālo veselības ministru saistībā ar Covid-19 pandēmijas apkarošanai paredzēto vakcīnu iepirkumu,
                           
                        attiecīgi no 2020. gada 1. aprīļa un it īpaši attiecībā uz BioNTech piedāvāto vakcīnu daudzumu un piegādes termiņiem, ciktāl ar tiem prasītājam ir liegta piekļuve vai atļauta tikai daļēja piekļuve;
               
            
                  —
               
               
                  piespriest Komisijai atlīdzināt tiesāšanās izdevumus.
               
            
         Pamati un galvenie argumenti
      
      Prasības pamatošanai prasītājs izvirza sešus pamatus.
      
                  1.
               
               
                  Pirmais prasības pamats: Prasītājam esot tiesības piekļūt Eiropas Komisijas dokumentiem, kuri ir procesa priekšmets, saskaņā ar Regulas (EK) Nr. 1049/2001 (1) 2. panta 1. punktu.
               
            
                  2.
               
               
                  Otrais prasības pamats: Regulas (EK) Nr. 1049/2001 4. panta 1. punkta b) apakšpunkts neliedz tiesības piekļūt attiecīgajai informācijai. Prasītā informācija esot nepieciešama gan valsts drošībai, sabiedriskajam mieram un kārtībai, valsts saimnieciskajai labklājībai, kārtības aizsardzībai, kā arī veselības aizsardzībai. Tāpēc esot pieļaujams iespējams indivīda privātās sfēras un integritātes aizskārums. Visbeidzot, sabiedrībai esot būtiskas intereses, lai prasītā informācija tiktu izpausta.
               
            
                  3.
               
               
                  Trešais prasības pamats: Regulas (EK) Nr. 1049/2001 4. panta 2. punkta otrais ievilkums neliedz tiesības piekļūt attiecīgajai informācijai. Nav nekādu iemeslu nepiemērot šo tiesību normu, jo tajā esot paredzēts izslēgšanas iemesls, kas ir laika ziņā ierobežots un attiecas tikai uz notiekošām apspriedēm. Savukārt prasītāja lūgums sniegt informāciju attiecas vienīgi uz pabeigtiem procesiem.
               
            
                  4.
               
               
                  Ceturtais prasības pamats: Regulas (EK) Nr. 1049/2001 4. panta 3. punkta pirmā daļa neliedz tiesības piekļūt informācijai, kura ir procesa priekšmets. Ar šo normu tiek aizsargāts tikai notiekošs lēmumpieņemšanas process. Taču prasītāja pieteikuma par piekļuvi dokumentiem priekšmets esot atbildētājas veiktās sarunas par vakcīnu piegādēm. Šīs sarunas jau ir noslēgtas. Turklāt pastāv sevišķas sabiedrības intereses attiecībā uz informācijas, kas ir procesa priekšmets, publiskošanu, jo par vakcīnu iegādi Eiropas Savienībā diskutēts un ziņots jau vairākas nedēļas.
               
            
                  5.
               
               
                  Piektais prasības pamats: Regulas (EK) Nr. 1049/2001 4. panta 2. punkta pirmais ievilkums neliedz tiesības piekļūt attiecīgajai informācijai. Iepazīšanās ar minēto informāciju neradītu kaitējumu fizisku vai juridisku personu komerciālajām interesēm. Prasītajā informācijā neesot ietverts komercnoslēpums Direktīvas (ES) 2016/943 (2) izpratnē.
               
            
                  6.
               
               
                  Sestais prasības pamats: Visbeidzot, pieprasīto dokumentu publiskošana esot sevišķās sabiedrības interesēs.
               
            
         (1)  Eiropas Parlamenta un Padomes Regula (EK) Nr. 1049/2001 (2001. gada 30. maijs) par publisku piekļuvi Eiropas Parlamenta, Padomes un Komisijas dokumentiem (OV 2001, L 145, 43. lpp.).
      
         (2)  Eiropas Parlamenta un Padomes Direktīva (ES) 2016/943 (2016. gada 8. jūnijs) par zinātības un darījumdarbības neizpaužamas informācijas (komercnoslēpumu) aizsardzību pret nelikumīgu iegūšanu, izmantošanu un izpaušanu (OV 2016, L 157, 1. lpp.).